Fortum Waste Solutions

**Fortum Waste Solutions Oy** (նախկինում **Ekokem**) ֆիննական ընկերություն է, որը մատուցել է  վերամշակման և թափոնների կառավարման ծառայություններ արդյունաբերություններին, քաղաքներին և համայնքներին: Fortum Waste Solutions-ը Fortum Corporation-ի մաս է: Fortum Waste Solutions-ը ներառում է ավելի քան 30 գրասենյակների ցանց Ֆինլանդիայում, Շվեդիայում և Դանիայում:

2014 թվականին Քիմիական զենքի արգելման կազմակերպությունը (ՔԶԱԿ) Fortum Waste Solutions-ընկերությանը ընտրել է որպես Սիրիայի քիմիական զենքի ոչնչացման արդյունքում առաջացած թափոնները այրելու ընկերություններից մեկը:

## Պատմություն
### Suomen Ongelmajäte and Ekokem 1979-ից 2016 թվականներ
Oy Suomen Ongelmajäte - Finlands Problemavfall Ab-ընկերությունը հիմնադրվել է 1979 թվականին Ռիիհիմյակիում։ Ընկերությունը կոչվել է Ekokem Oy Ab 1985-ից 2014 թվականներին, և Ekokem Oyj 2014-ից 2017 թվականներին:

2014 թվականին Ekokem-ը մասնակցել է Սիրիայի քիմիական զենքի ոչնչացման գործողությանը։ Սիրիայից առաջին խմբաքանակի թափոնները Ֆինլանդիա է ժամանել 2014 թվականի ամռան կեսերին, երկրորդ խմբաքանակը՝ հուլիսին, իսկ երրորդ խմբաքանակը՝ օգոստոսին։ Fortum Waste Solutions-ը ոչնչացրել է մոտավորապես 300 տոննա վերականգնված արդյունաբերական քիմիական նյութեր։ Սիրիայից ժամանող թափոններն այրվել է բարձր ջերմաստիճանի վառարանում՝ 1050-1200 աստիճան Ցելսիուսում. վառարանում թափոնների երկար մնալու ժամանակը ապահովել է ամբողջական այրումը։ Ֆինլանդիայում քիմիական նյութերի ստացումը ոչնչացման համար եղել է շատ կարևոր ներդրում սիրիական քիմիական զենքի ոչնչացման գործընթացում։ Ekokem-ը մասնակցել է այդ առաջադրանքին, որը ավելի լայն գործողության մի մասն էր՝ Քիմիական զենքի արգելման կազմակերպության (ՔԶԱԿ) և Միավորված ազգերի կազմակերպության համատեղ հսկողության ներքո։ Ոչնչացման ենթակա նյութը բաղկացած է եղել 500 տոննա արդյունաբերական քիմիական նյութերից, ինչպես նաև միլիոնավոր լիտր թունավոր թափոններից:

### Fortum Waste Solutions 2017 թվական
2016 թվականի օգոստոսին ֆիննական էներգետիկ Fortum ընկերությունը ձեռք է բերեել Ekokem Oyj-ը, և 2017 թվականի գարնանից ընկերությունը օգտագործում է Fortum Waste Solutions Oy անվանումը:

2017 թվականին նավթավերամշակման գործարանը վերամշակել է մոտավորապես 6000 տոննա սպառողական պլաստիկ փաթեթավորման թափոններ, իսկ 2018 թվականին այդ քանակը կազմել է մոտավորապես 10000 տոննա։ 2018 թվականի աշնանը նավթավերամշակման գործարանում բացվել է նոր վերամշակման գիծ, որը եռապատկել է արտադրական հզորությունը՝ հասցնելով տարեկան մոտավորապես 30000 տոննայի:

2019 թվականի սկզբին Fortum-ը հայտարարել է, որ կսկսի վերամշակել էլեկտրական մեքենաների մարտկոցները։ Fortum-ի համաձայն՝ նոր հիդրոմետալուրգիական վերամշակման գործընթացը թույլ է տվել վերամշակել լիթիում-իոնային մարտկոցի մինչև 80 տոկոսը՝ նախկին 50 տոկոսի համեմատ։ Օգտագործելով ֆիննական Crisolteq ընկերության կողմից մշակված տեխնոլոգիան՝ մարտկոցներն առաջին հերթին դարձվում են անվտանգ մեխանիկական մշակման համար, որից հետո պլաստմասսաները, ալյումինը և պղինձը առանձնացվում են միմյանցից և ուղղվում դեպի իրենց վերամշակման գործընթացները։ Վերականգնված կոբալտը, մանգանը և նիկելը մատակարարվում են մարտկոցներ արտադրողներին՝ նոր մարտկոցների արտադրության համար։ Fortum-ի նպատակն է վերամշակել ամբողջ Եվրոպայից հավաքված մարտկոցները Ֆինլանդիայում:

## Ծանոթագրություններ


Կատեգորիա:1979 հիմնադրումներ Ֆինլանդիայում
Կատեգորիա:1979 հիմնադրված ընկերություններ
Կատեգորիա:Ֆիննական ընկերություններ